**ΑΝΑΚΟΙΝΩΣΗ**

**ΠΕΡΙ ΣΥΝΤΑΞΗΣ ΠΙΝΑΚΑ ΚΑΤΑΤΑΞΗΣ ΠΙΣΤΩΤΩΝ**

**ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ**

**«ΕΛΛΗΝΙΚΑ ΝΑΥΠΗΓΕΙΑ Α.Ε.»**

**ΤΕΛΟΥΣΗΣ ΥΠΟ ΕΙΔΙΚΗ ΔΙΑΧΕΙΡΙΣΗ ΚΑΤ’ ΑΡΘΡ. 68 ΕΠ. ΤΟΥ Ν. 4307/2014**

*(σύμφωνα με τις διατάξεις του άρθρου 77 του Ν. 4307/2014 και του άρθρου 153 παρ. 2 του Ν. 3588/2007)*

\*\*\*\*\*

Ο Ειδικός Διαχειριστής της εταιρείας με την επωνυμία «ΕΛΛΗΝΙΚΑ ΝΑΥΠΗΓΕΙΑ Α.Ε.» υπό ειδική διαχείριση, κατ’ άρθρ. 68επ. του Ν. 4307/2014, η οποία εδρεύει στο Αιγάλεω Αττικής, επί της οδού Αδριανουπόλεως, αρ. 87, Τ.Κ. 12242, με αρ. Γ.Ε.ΜΗ. 000239301000 και Α.Φ.Μ. 094004293

**Α Ν Α Κ Ο Ι Ν Ω Ν Ε Ι**

δια της παρούσας, ότι ο από 14.11.2023 πίνακας κατάταξης των αναγγελθέντων πιστωτών της εταιρείας «ΕΛΛΗΝΙΚΑ ΝΑΥΠΗΓΕΙΑ Α.Ε.» υπό ειδική διαχείριση (εφεξής, η «**ΕΝΑΕ**») κηρύχθηκε εκτελεστός δυνάμει της υπ’ αριθμ. 6/18.12.2023 Πράξης του Εισηγητή Δικαστού του Πρωτοδικείου Αθηνών (Τμήμα Πτωχεύσεων).

Με την υπ’ αριθμ. 7/18.12.2023 Πράξη του ως άνω Εισηγητή ορίσθηκε η δημοσίευση ανακοίνωσης περί σύνταξης του ως άνω πίνακα κατάταξης των αναγγελθέντων πιστωτών της ΕΝΑΕ, ως εξής:

(α) στο Δελτίο Δικαστικών Δημοσιεύσεων του Ταμείου Νομικών,

(β) στην ημερήσια πολιτική εφημερίδα πανελλήνιας κυκλοφορίας «ΤΑ ΝΕΑ»

(γ) στην ημερήσια πολιτική εφημερίδα πανελλήνιας κυκλοφορίας «Η ΕΦΗΜΕΡΙΔΑ ΤΩΝ ΣΥΝΤΑΚΤΩΝ», και

(δ) στην οικονομική εφημερίδα «ΝΑΥΤΕΜΠΟΡΙΚΗ».

Επιπλέον, με την ως άνω Πράξη του ανωτέρω Εισηγητή διατάχθηκε η επίδοσή της σε όλους τους αναγγελθέντες πιστωτές, στο Ελληνικό Δημόσιο δια του Υπουργού Οικονομικών, στον Διοικητή της ΑΑΔΕ και στο διοικητικό συμβούλιο της ΕΝΑΕ.

Οι αναγγελθέντες πιστωτές της ΕΝΑΕ θα μπορούν να παραλαμβάνουν αντίγραφο του ως άνω εκτελεστού πίνακα κατάταξης της ΕΝΑΕ, είτε αυτοπροσώπως, είτε δια πληρεξουσίου ή νομίμως εξουσιοδοτημένου εκπροσώπου, με ειδική προς τούτο εντολή, από την έδρα της ΕΝΑΕ, στο Αιγάλεω Αττικής, επί της οδού Ανδριανουπόλεως 87, Τ.Κ. 12242, ώρες 10:00π.μ. – 2:00μ.μ.

Οι πληρεξούσιοι ή νομίμως εξουσιοδοτημένοι εκπρόσωποι που θα παραστούν για την παραλαβή αντιγράφου του ως άνω πίνακα κατάταξης πρέπει να προσκομίσουν είτε συμβολαιογραφικό πληρεξούσιο, είτε εξουσιοδότηση νομίμως υπογεγραμμένη με θεώρηση γνησίου της υπογραφής ενώπιον δημόσιας ή διοικητικής αρχής, ή μέσω gov.gr.

Σε περίπτωση οιασδήποτε αμφισβήτησης επί του ως άνω εκτελεστού πίνακα κατάταξης της ΕΝΑΕ, οι αναγγελθέντες πιστωτές δύνανται να ασκήσουν ανακοπή ενώπιον του Μονομελούς Πρωτοδικείου Αθηνών, σύμφωνα με τις διατάξεις του άρθρου 77 παρ. 2 του Ν. 4307/2014 σε συνδυασμό με τις διατάξεις του άρθρου 70 παρ. 1 του ίδιου Νόμου (και σύμφωνα με τις διατάξεις του άρθρου 59 του Ν. 4978/2022, εφόσον ανακόπτων είναι το Ελληνικό Δημόσιο).

Για οποιαδήποτε πληροφορία οι πιστωτές μπορούν να απευθύνονται στον εκπρόσωπο του Ειδικού Διαχειριστή, κ. Νικόλαο Παναγιωτόπουλο (+30 2121070020 ή +30 210 5315733-613, εργάσιμες ημέρες και ώρες 10:00 π.μ. – 2:00 μ.μ.)| email: Specialadministrator@hsy.gr / administrationteam@hsy.gr.

Αιγάλεω, 19.12.2023

O Ειδικός Διαχειριστής της ΕΝΑΕ